Από πού να αρχίσω και που να τελειώσω!!
Όλα φανταστικά,απλά,χωρίς πολύπλοκες συνεννοήσεις και άγχος.Η κυρία Ιωάννα είναι πολύ ευγενικός ανθρωπος.Απάντησε αμέσως στο αίτημα κράτησής μου(που ήταν και αίτημα τελευταίας στιγμής)και γενικά όποτε την χρειάστηκα για κάποια βοήθεια ,η απόκριση της ήταν άμεση. Κατατοπιστική και ακριβής σε ό,τι αφορά τις οδηγίες που χρειαζόμουν κατά την άφιξη και αναχώρηση,έκανε τα πάντα να φαίνονται απλά ,όπως και είναι.Πιστέψτε με,έχω συναντήσει πολλούς περίεργους και εξωπραγματικά ιδιότροπους hosts τον τελευταίο καιρό.Στη συγκεκριμένη περίπτωση όμως ήταν όλα ήρεμα και απλά.
Και ας περάσουμε τώρα στο διαμέρισμα.
Το διαμέρισμα βρίσκεται σε εξαιρετικό σημείο,πάνω στη πλατεία της Τεχνόπολης,μπροστά στο μετρό του Κεραμεικού.Ενα μέρος που σφύζει από ζωή.Στα πόδια μας είχαμε εστιατόρια,μπαρ,κλαμπ, θέατρα,εκδηλώσεις στη Τεχνόπολη και όλα τα βασικά σημεία ενδιαφέροντος βρίσκονταν σε ακτίνα τέτοια,που τα προσέγγιζες άνετα με τα πόδια.
Η πολυκατοικία είναι καινούργιας κατασκευής,συνεπώς είναι και πολύ καθαρή και αρκετά ασφαλής.Το διαμέρισμα εχει πόρτα ασφαλείας ,μεγάλες τζαμαρίες και είναι πολύ φωτεινό.απο τη μια πλευρά βλέπεις τη πλατεία και από την άλλη μέσα από μια μεγάλη τζαμαρία έχεις θέα την Ακρόπολη σαν σε κάδρο...εγώ προσωπικά δεν έχω μείνει σε διαμέρισμα ,το οποίο έχει τόσο ωραία θέα.
Είναι επίσης πολύ καλόγουστα διακοσμημένο με μινιμαλιστικό στιλ.Ωστόσο είναι παράλληλα και πρακτικό,αλλά σου εμπνέει και ζεστασιά.Η κυρία Ιωάννα έχει φροντίσει να υπάρχουν οι απαραίτητες παροχές αλλά και τα είδη πρώτης ανάγκης,που χρειάζεται κανείς,όπως χαρτικά κουζίνας& μπάνιου,λάδι,αλάτι,πιπερι,ζάχαρη ,καφές, σαμπουάν καθώς και απορρυπαντικά πιάτων και ρούχων.Η καθαριότητα του χώρου ήταν άψογη.Κλινοσκεπασματα και πετσέτες μοσχοβολουσαν και γενικά όλα έλαμπαν,καλωσορίζοντάς με με τον καλύτερο τρόπο.
Όπως καταλαβαίνει κανείς,είμαι καταενθουσιασμένος με τη διαμονή μου στο συγκεκριμένο διαμέρισμα και το συστήνω ανεπιφύλακτα σε όλους για όλους τους λόγους που ανέφερα παραπάνω...δηλ. για τη κα Ιωάννα ,για τη τοποθεσία,για την πρακτικότητα αλλά και τη καλαίσθητη διακόσμησή του και αξεπέραστη θέα του.
Κυρία Ιωάννα σας ευχαριστώ ακόμη μια φορά για μια πολύ όμορφη εμπειρία διαμονής και θα μείνουμε οπωσδήποτε σε επικοινωνία.